
Serbarea de 50 


Doamnelor, 
Domnilor, 


Azi dimineaţă am luat parte la sfințirea bisericei din Cârnu ; 
acum simt o vie plăcere să mă pot află la şcoală. 

Bucuria mea e cu atât mai mare, cu cât anul trecut s'a 
împlinit o jumătate de veac de când a răsunat aci întâiul 
glas de învăţător. 

Prin aceasta nu vreau să zic că n'au fost şi mai inainte 
în comună copii cari să înveţe, mai ales din cărţile sfinte, 
căci strămoșii noștri lăsau tineretul să înveţe la preoţi şi 
dascăli, fie de dragul învățăturilor creştineşti, fie pentru a 
tace dintr'înşii slujitori ai altarului. In Septemvrie 1858 s'a 
înfiinţat însă de către Stat întâia şcoală regulată în această 
localitate. 

Nu vă voiu povesti prin ce schimbări a trecut de atunci 
şcoala, căci aceasta o va face d-l Teofănescu-Gribincea, care 
vă va spune totodată partea de osteneli şi de jertfe ce a 
luat Administraţia Domeniului Coroanei la desvoltarea în 
care se găseşte azi. 

Dar, fiindcă ne găsim adunaţi la o serbare atât de fru- 
moasă, cred că e bine să vă vorbese puţin despre învătă 
tură, al cărei scop e de a răspândi ştiinţa în primul rând 


Doamnelor, 
Domnilor, 
Jubiţi săteni, 


Inţelegeţi cu toţii, orcât de mici ar fi copiii, prudenţa cere 
ca ei să fie pregătiţi, din timp, pentru încercările prin cari 
vor trece ca oameni mari. Nu trebue' să așteptăm furtuna 
pentru a-i face să-şi caute un adăpost, căci prevederea este 
mama siguranţei, şi nu trebue să-i lăsăm să înveţe numai 
din experienţă, pentrucă dacă omul nu poate zice că ştie 
destul, orcât ar învăţă şi din cărţi, cu atât mai puţin se 
poate socoti îndeajuns ştiutor numai din păţaniile sale. 

Gândiţi-vă la furnică, care adună toată vara grăunțe, 
pentru a putea înfruntă asprimile iernii. Dacă unele din 
vieţuitoare au simţul prevederii, cu atât mai mult trebue 
insuflat omului, şi mai cu seamă în anii copilăriei, când 
mintea sa este foarte primitoare. 

Viaţa nefiind de cât o luptă continuă pentru traiu, dato- 
ria şcoalei e de a da copiilor armele trebuincioase pentru 
a o puteă duce şi învinge. Şcoala e un fel de arsenal, în 
care ne pregătim de luptă contra dușmanului de căpetenie 
al nostru, contra neștiinţei, care e ca o filoxeră. Neștiința 
e întuneric. 

Intocmai ca orbul care, fără călăuză, nu-şi găseşte dru- 
mul, şi e în pericol să se izbească de piedicile din cale sau 
să cază în prăpastie, tot aşă şi omul fără ştiinţă, e amenin- 
tat să cază în greşeli şi păcate, deopotrivă de păgubitoa- . 
re lui, ca şi semenilor săi. Şiapoi neştiinţa nu e singură. 
Ea e rudă bună cu viţiul, cu apăcăturile rele. După mine. 
omul nedrept şi rău, e mai mult orb decât sacrileg, căci 
dacă ar aveă ştiinţă, fie şi numai atâta cât se predă în cla- 
sele primare, și dacă ar aveă conștiință, n'ar făptui lucruri 
urâte. 


Se zice că la intrarea unei biblioteci din capitala vechiu- 
lui Egipt, eră scris: Leac contra boalelor sufletești. Cât ade- 
văr! Căci şi orbirea şi neştiinţa, sunt boale ale sufletului. 
Dar această inscripţiune s'ar potrivi tot atât de bine pe 
frontispiciul şcoalei, de oarece, nu fiecare om are timp să vi- 
ziteze sălile de lectură dar toţi trebue să treacă prin şcoală, 
unde învățătorul predă cunoştinţele prevăzute de lege. 

Să iubim dar şcoala din toată inima; iar voi, dragi co- 
pii, fiţi mândri că puteţi urmă la ea! 

Nu pregetaţi a învăţă carte şi fiţi „totdeauna cu luare a- 
minte la cele ce vă spun d-nii învăţători, căci dânşii cu cât 
vor vedeă că sunteţi mai silitori, cu atât vor căută să vă 
lumineze mai mult. 

In materiile ce vi se predau, sunt lucruri care trebue să 
nu le uitaţi niciodată. Astfel este citirea, scrierea, socoteala. 
Mai sunt religia, ştiinţele naturale și altele, cu care vă veţi 
întâlni de asemenea de multe ori în viaţă, și pe care tre- 
bue să le completaţi după eşirea din şcoală, prin citire. 
N'am pomenit nimic de istoria lumii, pentrucă doresc să 
mă opresc puţin mai lung asupra ei. 

Istoria lumii, este povestirea după tradiţia verbală sau 
scrisă, a faptelor şi luptelor omenirii, dela ivirea ei pe pă- 
mânt, până în zilele noastre. Istoria aceasta e mare, pen- 
trucă vorbește de toate popoarele de pe rotogolul pămân- 
tului, dar d-nii învăţători vă vor învăţă, după program, nu- 
mai o parte din ea, aceea care priveşte ţara şi neamul nos- 
tru. Deşi mică, față de altele, istoria patriei noastre, este 

nsă tot atât de bogată în fapte mari şi învăţăminte, căci ea 
ne arată pe Români totdeauna gata să-şi apere vatra, legea 
şi limba. 

In cele ce veţi învăţă şi veţi auzi dela d-nii învăţători, 
veţi întâlni amintirea multor Domni, cari au luptat pentru 
biserică şi pentru şcoală. Vi se va vorbi de strămoşii noş- 
tri, mari iubitori de ţară, de răsboiul de acum 30 şi cevă 
de ani, când Românii au redobândit vechia neatârnare, pe câm- 
pul de glorie, sub conducerea Augustului Căpitan M. S. Re- 
gele Carol I. 

Insufleţiţi-vă, copii, de pildele frumoase din trecutul nos- 
tru, pentru a ridică şi voi ţara, la rândul vostru, prin muncă 
cinstită sau şi prin arme, dacă va mai fi nevoe. 


Domnilor Invăţători, 


Adresând aceste sfaturi elevilor, nu pot să nu vă rog şi 
pe d-voastră a aveă şcoala ca pe cel mai scump odor din 
lume. 

Nu uitaţi o clipă că poporul, care are cele mai multe şi 
mai bune şcoli, e cel dintâiu dintre popoare, sau dacă nu 
e azi, va fi mâine. Aceasta a fost şi gândul dintru început 
al Maiestăţilor Lor Regelui şi Reginei, cari au făcut şi 
fac cele mai mari jertfe pentru luminarea poporului de pe 
Domeniile Coroanei. Ca oameni culţi, ştiţi apoi, acelaş scop 
l-am urmărit, când am introdus cursurile de adulţi şi geză- 
torile, când am căutat să unesc materiile aride ale învăţă- 
mântului din clasă, cu formarea de coruri, cu teatrul, şi chiar 
cu lucrul manual şi grădinăritul, care, pe lângă oarecare 
plăcere, dau elevilor şi cunoştinţe cari să inlesnească mai 
târziu traiul lor. 

Fiţi totdeauna apostolii luminii pentru a binemerită şi 
dela patrie şi dela Auguştii noştri Suverani, către cari se 
îndreaptă desigur, în aceste momente, gândul nostru al 
tuturora. 


* Cronica Teatrală. 


Joi seara s'a jucat la Treatul Naţional «Viforul», piesă datorită măes- 
trei pene a cunoscutului nostru scriitor Barbu Delavrancea. 

Decorurile sunt făcute sub privegherea colaboratorului şi amicului 
nostru profesor Costin Petrescu. 


Ştefâniţă, fiu al lui Bogdan Chioru şi nepot al lui Ştefan cel mare, se urcă pe tron la 
etatea de 14 ani, având ca regent pe hatmanul Luca Arbore. 

Stefâniţă este un degenerat: epileptic, beţiv, stricat până în măduva oaselor, are to. 
varăş de orgii pe un ticălos Mogărdioi. 

Deși însurat cu Doamna Tana din Muntenia, femee energică şi care ar fi voit binele ţă- 
rei, totuşi degeneratul Ștefăniță merge cu neruşinarea până a-și aduce în palat pe o fe- 
mee cu care trăiă, şi ca să nu fie cunoscută o purtà în haine bărbătești sub numele de 
contele Irmschi. 

Rămas de mic orfan, Ștefăniță fusese crescut de Oana, fiică naturală a lui Ştefan cel 
Mare, măritată cu Catalin, fiu al lui Arbore, care din cauza lui Ştefăniţă se omoară. 

Crud şi stricat, Ștefăniță vedo în toţi boerii cei dornici de binele ţărei numai trădători 
şi îşi alege ca sfetnici credincioşi pe cei mai ticăloşi dintre boeri cu ajutorul cărora co- 
mite cele mai neauzite cruzimi. 

Bănuind că hatmanul! Arbore ar voi să-l răstoarne din domnie, înscenă un complot şi 
în baza unei scrisori falge ce Arbore ar fi scris Polonilor, îl condamnă la moarte. Boerii 
se revoltară, dar Ștefăniță îi învinse şi ucise pe cei mai fruntaşi. Pe când poporul se 
rugă de ertare, Doamna Tana îi pune otravă în vin gi Ștefăniță moare. 

Acesta este subiectul piesei. Rolurile principale au fost ținute de artiştii noştri cei mai 
de scamă : D-l Liciu face pe Ștefăniță, maestrul Notara pe Luca Arbore, d-l Brezeanu pe 
Mogârdici, d-l Bârsan pa Catalin, d-l lon Petrescu pe patriotul boer Carabăţ, d-na Tina 
Barbu pe Tana, d-na Bârsan pe Oana, etc. 


Ca şi «Apus de Soare», piesa „Viforul“, este menită a ţine lungă vreme 
afişul Teatrului Naţional. 
P. T. 


Noroc ori stăruinţă ? 


omânul n'are noroc. Străinii din toate părţile pămân- 

tului vin la noi săraci ca vai de capul lor goi puşcă, şi, 

numai te pomeneşti cu ei înfipţi în treburi, în afaceri 

mari şi în curând bogaţi cu sute de mii şi cu milioane. 
Numai străinii se procopsesc, iar Românii pierd şi ce mai au. 
Românul mare noroc: aşă zic ai noştri. 

Un proverb vechiu însă zice: O piatră dacă stă într'un oc 
dela o vreme tot prinde și ea muşchiu și un om dacă vrea să 
strângă cevă trebue să stea şi el locului. 

Un alt proverb zice: Cu încetul se face oţetul. 

Cei ce spun că Românul mare noroc, iau lucrurile prea uşor. 
Ei socotesc numai unele cazuri şi anume cazurile nenorocite. 
Trebuesc însă cercetate de aproape cazurile nenorocite ca şi 
cele faricite. 

Ai noștri îţi dau numai decât înainte: Uite, cutare român a 
băgat atâta capital şi l-a perdut; cutare străin fără nimic s'a 
îmbogăţit. 

Imi aduc aminte de un lucru, de acum vreo câţiva ani. Eram 
în străinătate. 

Se întâmplase că un hotelier fusese declarat falit. 

Lucrul acesta mi s'a părut curios: nu mai auzisem până atunci 
de hotelier falit şi mi se păreà cevă imposibil. 

— A! Imi răspunde patronul hotelului unde şedeam, lucru 
nu e curios de loc, de şi are şi ceva curios, dar nu în înţelesul 
în care îl iei D-ta. 

— Mă rog, de ce? 

— lată de ce. Lucrul nu e curios, pentru că noi demult aştep- 
tam să se întâmple aşă ceva. Mai întâi ce vrei? Omul acesta 
nu eră de meseria asta. Era un om cinstit, om care avea capi- 
tal, dar nu se pricepeă la exploatarea unui hotel. Mai fusese în 
comerţ, dar în altă ramură de comerţ, şi aceasta nu e de ajuns. 

— Bine, dar ce, trebue numai decât să te naşti hotelier? 

— Da. Poţi să zici chiar că trebue să te naşti. Și dacă nu 

tocmai să te naşti, dar trebue să te faci. Mă rog, eu înainte de 
a fi hotelier am fost chelner şi am fost ajutor de chelner, bă- 
iat în cafenea. Şi aşă au fost toți hotelierii, aşă X, aşă Y, aşă 
Z şi care n'a fost aşă nu se bagă la hotel. 

— Bine, dar nu poți să găseşti oameni speciali cari să fie 
oameni de incredere? 

— Ce oameni speciali? Dacă nu știi tu, degeaba umbli cu 
oameni speciali. Oamenii speciali sunt speciali pentru dânşii, iar 
pe tine te fură şi te mănâncă, până şi cel din urmă chelner. Ce 
mai departe? uite chiar eri îmi spuneă un prieten hotelier, care 
a fost vreo două zile bolnav şi n'a putut ţinea din scurt toate 
mișcările personalului: Sâmbătă seara i-au fost toată noaptea 
ocupate toate cabinetele particulare şi a doua zi dimineaţă a 
găsit că i sa vândut numai trei pui fripţi. Negreşit că d-ta nu 
pricepi? 

— De loc. 

— Mă rog noaptea la cabinete particulare se comandă mân- 
cări, dar de obiceiu nu se mănâncă, ci se bea, aşă că mâncarea 
se scoate întreagă. Asta însemnează că chelnerii au servit toată 
noaptea pui fripţi şi au încasat bani şi stăpânului i-au trecut 
ca vânduți numai trei pui, şi câte, şi câte altele. 

Ceeace însă a fost curios, e cum de s'a făcut ca un om să 
“se bage într'o afacere la care nu se pricepe! 

Așă a încheiat patronul hotelului unde şedeam şi aşă trebue 
să fie. Nu capitalul face totul, ci priceperea. 

In adevăr sau văzut la noi multe cazuri nenorocite, s'au vă- 
zut mulţi cari au băgat capitaluri mari şi le-au pierdut, pe 
când alţii cu nimica s'au ridicat. 

Dacă s'ar luă să se cerceteze, însă, de aproape cum s'au în- 
chegat industriile cele mari, s'ar vedeă că toate au început 
dela mic. Dela mic, de la ou, asta e calea firescă. Câţi, de pildă, 
mau-câştigat cu fabrică de var şi câţi mau pierdut!.. A pier- 
dut însă cine s'a băgat orbeşte fără să cunoască meşteşugul, a 
băgat, capital şi l-a pierdut. Dar cine a luat lucrul de la mic 
şi l-a sporit cu încetul şi în măsura cu care îl cunoşteă și îi 
cunoşteă nevoile, acela a ajuns departe. S'a văzut un biet om 
care cu un capital foarte mic s'a apucat de vândut lemne la mahală 
cu 50 şi cu suta de kilo. Anul întâiu şi-a împătrit capitalul, anul al 
II-lea şi-a mărit depozitul, anul al III-lea l-a mărit mai mult şi 
peste vre-o zece ani a ajuns să cumpere păduri întregi. Nimic 

nu poate face omul deodată mare, ori deodată bun şi desăvârşit, 
Nici să mănânce nu poate deodată, din primul moment. Și a 
“mâncă trebue să te deprinzi, trebue să înveţi. De ce dar pre- 
tinzi să te pricopseşti deodată? 

Pricepere şi răbdare trebue, căci fără răbdare nu vine priceperea, 
căci priceperea cere timp şi timpul răbdare. Răbdare ori stăru- 
ință. Englezul zice că timpul e bani, dar mai bine sar zice că 
stăruința e bani, pentru că timpul fără muncă nu aduce nimic, 
din potrivă cheltueşte şi ceba ce ai. 

Câţi oameni aleargă după noroc şi nu ştiu că norocul e chiar 
stăruința lor la muncă. 

Câţi din mici și umiliţi ajung sus, ajung la locuri mari? Pen- 
tru ce? Pentru că au fost stăruitori în muncă. Unde s'au apu- 
cat de-o muncă s'a ţinut de ea. 

Câţi băeţi ori calfe de prăvălie mau ajuns tovarăşi cu stăpâ- 
nul! Dar pe care băiat îl ia stăpânul tovarăş? Pe acela care 
a venit în prăvălie de-abia de câtevă luni şi care a umblat me- 
reu din stăpân în stăpân ori l-a luat pe acelacare şi cu bine 
şi cu rău şi cu mult şi cu puţin a stat la el credincios ani şi 
ani de zile nedeslipit? 

Nu noroc, căci noroc însemnează întâmplare, ca şi cum ai găsi 
ceva pe drum. Nu norocul, ci stăruința la muncă, ridică pe om. 

Th, D. Sperantia. 


— mD IŢI 


DIN POPOR 


MINTEA ŞI BARBA 


— Snoavă — 


Un bărbier văzând că un boier îi plătește pentru rasul capu- 
lui cinci parale, iar pentru găteala bărbei cinci galbeni : Boe- 
rule, îi zise, se vede că mintea din cap toată s'a scoborît în 
barbă, de aceea mai mult barba decât capul o cinstești. 


Iordache Golescu. 


Mai bine bârna din ochiul tău să o scoţi decât 
gunoiul din ochiul fratelui tău 
lordache Golescu. 

Predică la 6 Decemvrie-Sfântul Nicolae. 


«Pomenirea dreptului cu laude şi binecuvâ- 
tarea Domnului peste capul lui». 
Pilde X. 8. 


Fraţilor, 

Precum o mamă bună poartă grijă de fiii săi, tot aşă şi 
sfânta noastră Biserică, mama noastră, a creştinilor, ne pune 
înainte învăţăturile ei din care cunoaştem că se îngrijește 
de noi. Ea ne aduce necontenit aminte de acei cari s'au 
jertfit pentru ea şi au dus o viaţă creştină, prin purtare 
cinstită faţă de oameni şi prin credinţă tare în învăţăturile ei. 

Sfântul Nicolae, a căruia pomenire o săvârşim astăzi, este 
unul din aceia pe care sf. noastră Biserică ni-i pune înainte 
ca pildă de urmat. In viaţa sa a luptat să curăţească ogo- 
rul în care păgânii şi duşmanii Bisericei semănase neghină. 
Asemenea plugarului iscusit, cu credinţă tare în izbânda lui 
cu nădejdea în Dumnezeu, a muncit o viaţă pentru a auzi 
dela Mântuitorul: « Vino, binecuvântatul Părintelui meu, de 
moşteneşte Impărăţia Cerurilor !» 


Fraţilor, 

Lumina minţei sfântului Ierarh Nicolae şi puterea credin- 
ei lui au strălucit în Biserică acum 1500 de ani. De atunci 
şi până astăzi această lumină îuseninează chipurile noastre 
ori de câte ori ea se revarsă şi în sufletul nostru. De atunci 
şi până astăzi puterea credinţei lui ne poate întări şi pe 
noi când ne-am rugă lui să mijlocească la D-zeu care dă 
tărie celor slabi. 

La început, Sf. Nicolae a trăit viaţă călugărească în post 
şi rugăciune, rugându-se zi şi noapte bunului D-zeu cu să-l 
întărească în faţa ispitelor de tot felul ce întâlneă la fiecare 
pas. Intrecând în cuvioşie şi credinţă pe alţi călugări din 
mănăstirea sa, a fost făcut Arhiereu. Ca arhiereu să sileă 
şi mai mult să predice cuvântul lui D-zeu ca nu cumvă să 
încolţească şi crească în sufletele oamenilor sămânţa rău- 
tâţii diavoleşti. Indrăsneala lui întru a predică Evanghelia 
i-a atras ura mai marilor din Licia. 


www.dacoromanica.ro 


248 | ALBINA 


Din acest moment să începe, pentru el, drumul la Impă- 
răţia lui D-zeu! 

Muncile şi chinurile nu l-au putut face să se lepede de 
Hristos! Rănile ce le vedeă sângerând pe corpul său îl în- 
tăreau mai mult întru a răbdă—ca întru răbdare să-şi câş- 
tige sufletul său! 

Răbdând, sfântul şi-a petrecut creştineşte viaţa în temnițe 
unde-l aruncase, împreună cu alţi creştini, persecuția care 
se pornise în contra creştinilor, pe vremea când domniă la 
la Roma, Dioclețian şi Maximian. 

Tot răul este spre bine! Pentru cei ce răbdase statornie 
chinurile şi temniţa, când se sue pe tron sfântul Impărat 
Constantin, veni o rază de lumină. Un ordin al acestuia eră 
ca să se scoată toţi din temnițe. Deci şi sfântul Nicolae. 

«Pomenirea dreptului cu laude se face şi binecuvântarea 
Domnului se aşează peste capul lui»! Şi peste capul sf. Ni- 
colae din belşug s'a aşezat binecuvântarea Domnului! In- 
dată ce a fost scos din temniţă, s'a dus între cunoscuţii săi 
pe acasă, iar de acolo a mers să apere credința creștină la 
o adunare făcută la Nicea contra acelora cari cugetau rele 
asupra Bisericei lui Hristos şi căutau să bage otrava rătă- 
cirii în sufletele creştinilor. La această adunare, zisă sinod, 
ţinută în lunile de vară ale anului 325, au luat parte 318 
părinţi. Printre cei adunaţi erau mulţi asupra cărora daru- 
rile minunilor să coborâse. Intre aceştia se numără și sf. 
Nicolae, episcopul dela Mira Liciei. 

Dela sf. Nicolae mulţi au căpătat îndeplinirea dorinţei lor. 
Aşă în istoria vieţii lui se spune că a scos din temniţă pe 
3 inşi năpăstuiţi pe sfânta dreptate, care s'au rugat lui. 
Sfântul ca un grabnic şi fierbinte ajutător s'a arătat în vis 
împăratului Constantin şi i-a spus că Avlavie a năpăstuit 
din ură pe cei 3 închişi şi că sunt nevinovaţi de păcatul 
pentru care sunt osândiţi! Şi multe alte minuni a făcut sfân- 
tul pentru credinţa lui cea tare în D-zeu, până ce s'a mu 
tat la Domnul unde-l aşteptă cununa cea neveștejită a veş- 
nicei fericiri! Insuş mântuitorul fericeşte pe cei prigoniţi 
pentru credinţa creştină; cum auzirăm în sf. Evanghelie de 

astăzi: “Fericiţi veţi fi când vă vor urâ pe voi oamenii şi 
când vă vor despărţi pe voi şi vă vor batjocori şi vor le- 
pădă numele vostru ca un rău, pentru fiul omenesc. Bucu- 
raţi-vă întru aceea zi şi săltaţi, că iată plata voastră multă 
este în ceruri! (Luca VI. 22 — 23). 

Şi mare este răsplata sf. Nicolae în ceruri! El s'a mutat 
din această viaţă de mult, dar şi acum în numele său se 
fac minuni. Turma sa dubovnicească nu a lipsit-o nici după 
moarte de minunile pe care le săvârşiă ori şi decâte ori eră 
chiemat în ajutor. Aşă: a izbăvit de înecăciune pe un oare: 
care credincios care l-a chemat în ajutor. 

lată, fraţilor, că numai numele sfântului chemat cu cre- 
dinţă şi cu inimă înfrântă şi umilită poate să facă minunea! 

Sfânta Biserică serbează ziua morței st. Nicolae spre a 
ne arătă că şi sfântul s'a născut ca om în păcate, dar prin 
viaţa lui trăită îngereșşte şi prin lupta dusă împotriva ce- 
lor ce voiau să strice dreapta credință, el a primit dela 
D-zeu cununa cea cerească şi dela Biserică laudă. 

« Pomenirea dreplului se face cu laude!» După 1500 de ani 
sfânta Biserică îi cântă şi înalță rugăciuni lăudându-l şi ce- 
rându-i să se roage lui D-zeu pentru noi. După 1500 de ani 
cântări de laudă îl slăvesc zicându-i: îndreptălor credinţei 
şi chip blândețelor; învățător înfrânării teai arătat pe 
tine turmei tale. Pentru aceasta ai câștigat cu smerenie 
cele înalte şi cu sărăcia cele bogate» (Troparul). Pentru 
credinţa lui cea tare şi dreaptă, D-zeu i-a hărăzit puterea 
de a face minuni atât cât eră în viaţă cât şi după moarte. 
Şi astăzi când îngenuchem cu toată credinţa în faţa icoa. 
nei lui şi ne rugăm ca să mijlocească la D-zeu pentru noi, 
simţim minunea ! De aceea sfânta Biserică face pomenirea 
celor drepţi cu laude! 


Să urmăm deci calea drepţilor! Să ne gândim că D-zeu 
ne va cere socoteală şi ne va pedepsi dacă vom mergə pe 
calea cea rea şi ne va binecuvântă dacă vom merge pe 
calea cea dreaptă. Căci :«fericit este bărbatul care n'a um: 
blat în sfatul necredincioşilor şi în calea păcătoşilor n'a 

stătut și pe scaunul pierzătorilor n'a șezut, ci în legea Dom- 
nului s'a îndreptat voea lui şi la legea lui D-zeu a cuge- 
tat ziua și noaptea!» (Psalm. |. 1.). Amin! 


Preot. I. C. Beldie- Jorăşti. 


Parohia Fârţăneşti-Covuriuiu. 


LEGILE ŢĂRII. 


Despre coproprietate sau devăimăşie. 


Cinevă poate să fie singur proprietar al unui lucru, de 
pildă o bucată de pământ, dar se poate ca, împreună cu 
el, să aibă drepturi de proprietate, asupra aceluiaş lucru, 
şi alte persoane. 

Aşă, dacă moare un părinte şi lasă mai mulţi copii, fără 
să fi regulat el cum are să se împărțească moştenirea între 
ei, atunci toţi. au drepturi deopotrivă asupra întregii Moş: 
teniri, Dacă în moştenire, pe lângă pământ, mai sunt şi 
lucruri mişcătoare, să zicem vite, stupi, unelte de arătură, 
îmbrăcăminte, fiecare dintre moştenitori are drept asupra 
fiecărui lucru. Dacă este un cal, nu poate unul din moşte- 
nitori să spue că-i numai al lui calul, şi ceilalţi să-şi facă 
parte în alte lucruri, pentru că fiecare dintre ei are tot. 
atâtea drepturi asupra fiecărei părticele din acel cal. 

Când mai mulţi proprietari au astfel de drepturi asupra 
vnui lucru pe care încă nu l-au împărţit, se zice că sunt 
coproprietari sau în devălmășie asupra unui lucru comun. 

Partea fiecăruia dintre coproprietari nu trebue să fie 
numai de cât egală; unul poate să aibă un sfert, altul a 
cincea parte, altul a zecea parte, dar ori cum ar fi, numai 
dreptul de proprietate este împărţit între ei, pe când lucrul 
rămâne neîmpărţit, sau, cum se zice în lege: indiviz; iar 
starea în care se găsesc astfel de proprietari, se numeşte 
stare de indiviziune. 

Indiviziunea iea sfârşit când se face împărţeala între co- 
proprietarii în indiviziune ; atunci fiecare îşi iea partea după 
cum s'a înţeles cu ceilalţi, sau după cum va hotărî jude- 
cata, când părţile nu se pot înţelege. 

Sunt însă lucruri cari nu se pot împărţi, şi copropietarii 
acestor lucruri trebue să rămână totdeauna în indiviziune. 
De pildă, dacă între locul meu şi al vecinului este un 
drum, pe care trebue să umblăm amândoi, acel drum nu 
se poate împărți. 

Cele mai multe neînţelegeri se iscă între oameni din 
pricina împrejmuirilor comune, adică a zidurilor, a şanţurilor 

ori a gardurilor dintre două proprietăți. De aceea se cuvine 
să vorbim mai pe larg despre aceste lucruri. 

De multe ori proprietarii se înțeleg între dânşii care 
dintre ei să facă gardul care desparte locurile lor; alte 
dăți, însă, când unul repară un gard, cere celuilalt propri- 
etar să-i plătească partea lui de cheltueală, pentru că gardul 
ar fi comun. 

Când proprietarii nu se înțeleg asupra acestei pricini 
legea a statornicit regula după care să se hotărească dacă’ 
împrejmuirea este comună sau nu. 

Dacă împrejmuirea este un zid, se socoteşte comun, când 
nu s'ar puteă dovedi cu acte scrise că zidul este proprie- 
tatea unuia singur dintre proprietari, sau când nu ar fi 
semne cari să arate aceasta, adică dacă nu ar fi semn de 
necomunitate. 

Este semn de necomunitate, când culmea zidului este 
aplecată într'o parte în care are picuş, şi zidul atunci este 
al aceluia pe pământul căruia cade picuşul. 

Reparaţia şi reclădirea zidului comun sunt în sarcina 
tuturor devălmaşilor, şi în proporţie cu dreptul fiecăruia. 

Fiecare coproprietar poate cu învoirea vecinului, să zi- 
dească cevă lângă zidul comun şi să bage grinzi în zid. 
Dar şi vecinul are dreptul să-i scurteze grinzile până la 
jumătatea zidului, când ar vreă şi el să puie grinzi tot în 
acele locuri. 

Orce coproprietar poate să înalțe zidul comun, dar e 
dator a face singur cheltuielile înălțării şi reparaţiunile 
de întreţinere pentru partea înălţată. Dacă zidul comun 
nu e în stare a purtà greutatea înălţării, cel ce vrea sâ-l 
înalțe e dator a-l face întreg din temelie cu cheltueala sa, 
şi orice adaus în grosime să-l facă pe locul său. 

Vecinul care n'a contribuit la înălţare, poate câştigă dreptul 
de comunitate plătind cheltueala pe jumătate, precum și 
jumătate din preţul locului ce s'ar fi întrebuințat pentru 
ingroşarea zidului. De asemenea vecinul unui zid care nu-i 
comun, poate să-l facă comun, plătind stăpânului acelui 
zid, jumătate din valoarea locului pe care-i clădit şi jumâ- 
tate din valoarea zidului. 

Snnt proprietăţi cari se despart prin şanţuri. Toate şan- 
urile între două proprietăţi se socotesc comune, de nu va 
fi titlu (act scris) sau semne cari să arăte dinpotrivă. 

Se cunoaşte dacă un şanţ e comun sau nu, după cum 
este aruncată ţărna din el. Dacă ţărna-i aruncată de amân- 
două părţile şanţului, şi-i asemuită cu pământul, acesta 
este semn că şanțu-i comun, adică la săparea lui s'a luat 
câte jumătate din pământul fiecărui vecin; dacă însă ţăr- 
na-i aruncată numai de o singură parte a şanţului, atunci 
șanțul este proprietate numai a aceluia pe partea căruia 
este aruncată țărna. 

Şanţul comun trebue întreţinut cu cheltueala vecinilor. 

Orice gard care desparte două proprietăţi se socoteşte 
comun, dacă nu este dovadă scrisă protivnică, sau dacă 
proprietarul lui nu dovedeşte că de vreme îndelungată 
numai el a făcut şi a întreţinut acel gard. Dacă sunt 
doi vecini, şi locul unuia este îngrădit peste tot, iar al 
celuilalt nu, atunci se socoteşte că şi gardul care desparte 
amândouă locurile este tot al aceluia care are gardul îm- 
prejur. 

De multe ori, şi asta se întâmplă mai cu seamă la ţară, 
gardul dintre doi vecini este făcut printre copaci, cu deo- 
sebire printre răchiţi, cari slujesc de pari. Dacă gardul 
este comun, atunci şi arborii din acel gard sunt comuni, 
şi fiecare dintre proprietari are dreptul să ceară să fie 
tăiaţi, dacă aduce vătămare holdelor. 


Artur Gorovei. 


—— efon 


CRONICA. 


CORPURILE LEGIUITOARE. 


In primele ședințe ce s'au ţinut în cursul acestei săptămâni, 
orpurile Legiuitoare şi-au ales biurourile, şi-au constituit sec- 
ţiunile şi au ales diferite comisiuni prevăzute de regulamentele 
respective. 

La Cameră preşedinte este d-l Ferechide; vicepreședinți: d-nii 
Em. Porumbaru, B. Missir, C. Cociaş şi I. Mitescu. 

La Senat, preşedinte: d-l General C. Budişteanu; vicepreşedinţi 
d-nii C. Climescu, N. Lupaşcu, Dr. Gr. Romniceanu şi C. Costescu- 
Comăneanu. 

S'a ales şi comisiunea pentru răspuns la mesagiul Regal. 


SAS 


Congresul agronomilor, 


In zilele de 20 — 22 Noemvrie s'a ţinut in București în Sala 
Ateneului congresul societății absolvenților şcoalelor de agri- 
cultură din țară. 

In prima ședință d-l Z. Kalinderu, preşedintele de onoare al 
Societăţii a rostit un important discurs, pe care-l vom publică 
în întregime în No. viitor al Revistei noastre, 

In aceeaş şedinţă dl AZ. Xenopol, profesor la universitatea din 
Iaşi, a vorbit despre starea generală a agriculturii şi agricul- 
torilor în ţara noastră. 

Apoi d-l S. P. Radianu, preşedintele activ al societăţii, a tras 
câtevă concluzii din discursurile rostite şi a citit diferite tele- 
grame. 

In celelalte ședințe s'au discutat diferite chestiuni în legătură 

cu agricultura ; astfel a fost: despre asociaţiile țărănești, — des- 
pre ogor — despre ,pomologie — despre învățământul agricol ş. a. 

Congresul a votat mai multe rezoluţiuni dintre cari vom re- 
produce aci pe cele relative la asociaţiile agricole: 


t 

1. Să se trimită asociațiunilor ţărăneşti agroncmi, cari, sub controlul 
direcțiunei băncilor populare sav al Casei 1urale, să înveţe pe țărani a 
munci individual şi mai bine pământul şi deci să producă mult şi bun. 
Să convingă pe săteni de simţimântul adânc că, lucrând pământul sis- 
tematic, îşi pot asigură un traiu mai bun. 

2. Autorităţile superioare să întocmească proecte de cultură, cari să 
prevadă cum să se facă raţional lucrarea curentă a pământului. Dispo- 
zițiunile proectelor să fie executate de agronomi. 

3. Ca să poată utilizà mvnca şi timpul lor la creşterea producţiunei, 
à fie îndemnați ţăranii la facerea unei culturi sistematice. Agronomii 
să fie salariaţi de autorităţile cari îi trimit la asociaţiunile țărănești. 
şi pe cele relative la revizorii agricoli: 


1. Că este nevoie de organizarea specială a revizorilor agricoli în sen- 
sul de a se spori numărul lor, cel puţin la unul pe judeţ şi ca expe“ 
rienţă în câtevă judeţe, mai mulţi pe regiuni și specialitate. 

2. Să li se îmbunătăţească mijloacele de subzistență, asigurându-le o 
avansare pe loc. 

3. Să aibă la dispoziție un mic câmp de experienţă, laborator şi in- 
strumentele utile şi de demonstraţie. 


Conferinţele maeștrilor de muzică. 

Maeștrii de muzică din ţară S'au întrunit în zilele de 18—21 
Noemvrie în București pentru a ţinea conferinţe sub preziden- 
ţia Au: St. Sihleanu, inspector general al învăţământului se- 
cundar. 

Şedinţele s'au ţinut la liceul Lazăr. S'au rostit mai multe cu- 
vântări de către d-nii St. Sihleanu, președintele, M. Tănăsescu, 
inspectorul învăţământului muzical. 

D. Buviceseu a vorbit despre «locul muzicei între celelalte ma- 
terii din învățământ.» D. I. Popescu- Pasărea despre «muzica vo- 
cală din punct de vedere naţional.» D-l D. Kiriac, profesor la 
conservator, despre «predarea muzicei şi despre cântecele po- 
pulare.» D-l G. Bogdan-Duică a dat o serie de «poveţe de pe- 
dagogie generală.» D. D. A. Teodoru, secretarul general al Mi- 
nisterului Instrucţiei, a dat o altă serie de «poveţe de pedagogie 
specială.» 

Sau făcut lecţii practice urmate de discuţii. S'a dat şi o pro- 
ducţiune muzicală. 

Serbare pentru d-l Titu Maiorescu. 


Universitatea din Bucureşti a sărbătorit Duminecă 22 Noem- 
vrie retragerea din profesorat a d lui Titu Maiorescu. 

Profesori universitari, studenţi, numeros public se adunase ìn 
sala de ședințe a Senatului. 

Adunarea a fost prezidată de d-l C. Dimitrescu-Jaşi, rectorul 
Universităţii. 

După cuvântarea d-sale, au vorbit d-l 7. Bogdan, decanul fa- 
cultăţii de litere, d-l C. Dissescu, decanul facultăţii de drept, d-l 


254 ALBINA 


G. C. Dragu, profesor de filozofie la la liceul Lazăr, şi studen- 
tul Gh. Lazăr. 


Titu Maiorescu. 


Toţi au arătat meritele bătrânului profesor care a servit șco- 
lii române timp de 47 de ani, cum și activitatea criticului care 
a ocupat loc de frunte în istoria literaturii noastre. 

D. Maiorescu a răspuns, emoţionat, mulţumind pentru[mani- 
festarea ce i s'a făcut. 

Cu această ocazie guvernul a decorat pe d-l Maiorescu cuor- 
dinul «Carol I» în gradul de mare ofiţer. 


Serbarea unei bănci populare. 


Săptămâna trecută a fost în comuna Homoriciu din jud. Prahova o 
rară şi înălțătoare serba,e. S'a inaugurat localul propriu al acestei bânci. 
Dăm aci două vederi ale acestui local; iar în suplementul revistei noa- 
tre publicăm o dure de seamă amănunţită ce ni s'a trimes din loca- 

DELA FRAŢI : 
Moartea lui Augustin Bunea. 


Fraţii noştri de peste munţi au încercat în săptămâna trecută 
o pierdere nespus de mare și cu totul neașteptată: au pierdut 
pe Augustin Bunea. 

Născut în 1857 într'un sat din comitatul Făgărașului, după ce 
a învăţat în școală, şi-a desăvârşit studiile teologice la Roma, 
unde s'a și preoţit. Intorcându-se în ţară, el a fost profesor la 
Blaj şi a ocupat diferite funcțiuni înalte în administraţia bise- 
ricească a Românilor uniţi. Acum aveă titlul de canonic. 


Canonicul Augustin Bunea. 


Dar el n'a fost numai servitor al Bisericii; a fost şi un scrii- 
tor de frunte și unul dintre fruntașii luptători naţionali ai Ro- 
mânilor. Bunea a publicat multe scrieri despre trecutul Româ- 
nilor din Transilvania şi mai ales despre istoria Bisericii ro- 
mâne. Asemenea cuvântările sale sunt adevărate modele de elo- 
cuenţă. 

Pentru aceste merite, Academia română îl alesese anul trecut 
ca membru activ. 

Românii de dincolo îl preţuiau așă de mult in cât ziarul «-Uni- 
rea» scrie între altele: 

«Căzut-a cununa capului nostru. 

«S'a stins al patrulea luceafăr care alăturea de Şincai, Clain 
«şi Maior a fost o glorie a Blajului și a întreg neamului româ- 
nese,» 

Camera română s'a asociat la această jale, trimețând familiei 

o telegramă de mângâiere; iar Academia a trimis anume doi 
membri cari s'o reprezinte la înmormântare. 


Palatul „Tribunei“. 


; Am vorbit în No. trecut despre serbările dela Arad cu ocazia 
naugurării palatului ziarului «Tribuna». Dăm aci vederea ace- 


stui local. 


Palatul ziarului «Tribuna». din Arad. 

DIN AFARĂ: 


Noua lege mllitară în Belgia. 


In Belgia au fost mari şi lungi desbateri în privința nouei legi mili- 
tare prezentate de guvern. 

Se pare ciudat lucru ca o ţară așa de înaintată ca Belgia să nu fi avut 
până acum serviciul militar obligator. Se vede că până acum nu-i tre- 
buia, iar acum s'a simţit nevoie de el şi de aceea guvernul a reuşit să 
reunească voturile mai tuturor reprezentanţilor naţiunii pentru această 
reformă. 

De acum fiecare familie va trebui să dea măcar un fiu pentru a servi 
sub drapel şi această îndatorire va fi personală, căci până acum ori- 
cine cădeă la sorţi putea să-și plătească un «om în loc». 


Călătoria Regelui Manoel. 


Tânărul rege al Portugaliei Manoel al 2-lea, după cum este 
obiceiul, a făcut vizite pe la câtevă din curţile suveranilor din 
ţările cu cari ţara sa este mai de-aproapa legată. 

A fost mai întâiu în Spania, la vecinul său tânărul Alfons XIII; 
apoi s'a dus în Anglia; iar la întoarcere s'a oprit în Paris. 

Ilustraţia ce dăm aci reprezintă pe Regele Portugaliei şi pe 
al Angliei câlări, mergând la vânătoare. 


Situaţia politică în Anglia. 


Situaţia politică în Anglia este foarte critică; căci s'a deschis acum 
upie cele două corpuri legiuitoare: Camera Comunelor gi Camera 

orzilor. 

Se ştie că regimul parlamentar se poate pune în practică în două chi- 
puri: ori cu un singur corp legiuitor ori cu două, ca la noi. 

In Anglia sunt tot două corpuri, dar numai unul este rezultat din 
alegeri, celălalt se compune din membri cari moştenese locurile lor ca 
drept al familiei şi din episcopi. 

Legile se votează de amândouă Camerele. Budgetul se votează numai 
de Camera Comunelor, iar Camera Lorzilor are drept să-l aprobe sau 
sa respingă. Tradiția erà insă stabilită aga ca să nu-l respingă nici- 
odată. 

De rândul acesta însă, budgetul prezentat de ministerul liberal al lui 
Asquit a fost criticat de foarte mulţi membri din Camera Lorzilor, 
pentru că prevedea oarecari impozite cari aveau să apese pe marii pro- 
prietari şi marii bogataşi. Erà deci toată lumea curioasă să vază ce se 
va întâmplă. Sa întâmplat un lucru cu totul neobişnuit: în şedinţa când 
trebuia, ca de obiceiu să se deă un vot de aprobare pentru budget fără 
discuţie, s'au sculat mulţi Lorzi şi-au combătut budgetul. 

Au fost şi de cei cari l-au susţinut, Discuţiile au fost foarte vii; dar 
majoritatea a votat contra, adică a cerut ca înainte de a se pune în a- 
plicare budgetul votat de Camera Comunelor, să se facă apel la popor. 
Acest apel la popor nu se poate face decât prin alegeri, însă nu se 
poate disolvă decât Camera Comunelor care e aleasă. S'a disolvat deci 
şi peste câtevă luni vor fi alegeri noi pe această temă: este poporul 
englez pentru sau contra budgetului propus de guvern ? 

Partidul liberal a început lupta contra Camerei Lorzilor, declarând 
că votul lor este o violare a Constituţiei. De aceea ziceam că situaţia este 
foarte critică, 

Lucrările agricole în luna Decemrle, 


Lucrările de câmp. 


La noi în ţară în această lună de multe ori timpul este 
călduros, aşă că pământul nefiind îngheţat, se pot face cu 
multă uşurinţă arături pentru semănăturile de primăvară 
dacă aceste arături nu s'au isprăvit în luna-lui Noemvrie. 
Orice bun agricultor însă trebue să se mulţumească cu ce- 
eace a putut semănă până la sfârşitul lunei Octomvrie şi 
nici odată nu trebue să se gândească la semănatul grâului 
în luna lui Decemvrie. Dacă timpul este frumos poate să 
continue arăturile pentru semănăturile de primăvară, se 
care gunoiul pe locurile mai sărace. 


Hrana vitelor. 


Vitele de muncă ca şi acelea: de lapte trebue bine hră- 
nite şi îngrijite ca şi în luna Noemvrie. 


Prilocilul vinului. 


In această lună se pritoceşte vinul nou, pentru prima 
dată. Această lucrare se face pe timp frumos şi dacă nu bate 
vântul. 


Dospireo tutunului. 


Când se face dospirea tutunului nu trebue să treacă căl- 
dura peste 30 grade centigrade; iar când căldura a ajuns 
la acest grad de căldură, se desfac pachetele şi se lasă în 
bătaea vântului şi după ce se răcoresc păpuşele iar se fac 
pachet. 


In pădure. 


Se tae lemnele de foc precum şi lemnele de construcţie. 
Lemnele de foc se aşează în stânjeni sau în metri cubi şi 
se scot din pădure până ce n'a început să lăstărească tul- 
pinele adică până în luna lui Martie. 


Comptabilitatea. 


Fiecare agricultor care ştie puţină carte este dator să ţie 
comptabilitatea, adică socoteala de tot ceeace se petrece pe 
moşioara lui fie mare, fie mică. 

Tot în această lună fiecare agricultor şă-şi facă inventa- 
riul de tot ceeace are pe lângă casă, instrumente agricole, 
vite de muncă sau de lapte, oi, porci, păsări de curte, nu- 
treţuri pentru vite, grâu, porumb, orz şi altele etc, etc.., 

Toate acestea se vor scrie într'o condică numită Inven- 
tar, cu adevăratul lor preţ pe cât va fi posibil. 

Pe lângă condica numită Inventar, fiecare agricultor tre- 
bue să aibă încă 2 condice cel puţin: una numită Jurnal în 
care se trec toatetlucrările, pe care le-a făcut în decursul anu- 
lui cu cheltuelile lor, şi o altă condică Cassa în care se trec 
nu numai banii, care se dau, ci şi ce se încasează în decur- 
sul anului. 

Cassa trebue să corespunză cheltuelilor ce sunt trecute în 
condica numită Jurnal. 


Y. S. Moga. 
E aai 
Nunta feciorului de împărat cu luna 
— Poveste — 
(sfârşit) 


— Pe mine voinice, şi ţin'te bine! strigă el, şi-l 
ridică pe feciorul împăratului în înaltul cerului! 

Și porniră peste muntele ce-i despărțeà de cea- 
laltă lume. 

Dar baba ce se socoti, și flămândă şi fără cal 
cum erà, le luă urma: 

— Stăpâne, îi vorbi calul, ia vezi ce arde în urmă. 

— Văd că s'au aprins pădurile de pe munte. 

— Aceea-i baba, Șugubina, zise calul întinzându-şi 
sborul şi urmă: 

— Stăpâne, bagă mâna în urechia dreaptă şi 
scoate o basma roşie și asvârl-o în urmă. 

Şi unde nu se făcu, măre, o apă numai foc; flă- 
cărele se suiau până la cer, şi năpraznice ce erau 
de par'că ardeă păcură. Când vru hârea să treacă, 
îşi pârli aripele și căzu fără putere cu un geamăt 
de se clătină pământul. 

Și a mers voinicul nostru când pe pământ când 
prin nori, și a ajuns la lună la castel. 

Soarele tocmai se culcase de sară; iar luna sta 
în poartă; par'că anume aşteptă pe cine-vă. 

Când şi-a văzut odorul, par'că a prins pe D-zeu 
de un picior. 

Ce de mai vorbă, ce de mai bucurie şi până ce 
sa mai scăldat feciorul împăratului în fântâna ti- 
nereţei, fata s'a gătit de plecare luându-și şi zes- 
trea ei, cele două mere de aur, și încălecând amân- 
doi pe armăsar sburau în văzduh. 


www.dacoromanica.ro 


264 ALBINA 


Calul soarelui a presimțit, și aşă a nechezat de 
tare că a căzut soarele din pat. 

— Ce este? strigă el, îngrozit. 

— Stăpâne, stăpâne, surioara ta s'a dus să nu 
mai vie. 

— Am timp, zise soarele să mănânc, să mă scald 
şi să mai dorm încă? 

— Ba cu cât ai vorbit, cu atât te-a zăbovit, îi 
răspunse calul, că ai aface cu fratele meu cel mai 
mie cu patru perechi de aripi. 

Dacă e așă, zise soarele, apoi cine a luat-o e om 
vrednic, lasă-i să doarmă cum or aşterne, şi se 
culcă iar. 

* Și * 

Și au mers tinerii noştri multă vreme şi mult 
loc până au ajuns în mijlocul unei poeni mari şi 
verzi și cu o iarbă moale ca lâna. 

— Aici, zise luna, îmi fac palatul şi izbind un 
măr de pământ, unde nu răsări un palat ca acela 
numai de aur şi izbind şi al doilea, tot palatul se 
umplu de slugi și ograda de vite de tot felul și 
paturi și butei, ca acelea, împărătești. D'apoi în 
palat ce scumpeturi și mândrețţe, ce paturi de aur 
şi jilţuri, ce tacâmuri de preţ şi mese cure se pu- 
neau singure cu tot felul de mâncări, şi se luau 
goale înapoi! mă rog, să tot trăeşști nu altcevă. 

Şi-au dus-o bine în locașul ăsta de raiu pămân- 
tesc, multă vreme; dar într'o zi,ce-i vine feciorului 
de împărat că-i spune lunei că tare i-e dor de pă- 
rinți. 

Ea îl povățuì să mai lase dorul la o parte, că 
destul s'a sbuciumat. 

Insă vremea cu cât treceă, cu atâta săpă dorul 
în inima lui şi în altă zi îi spuse ei că se duce 
numai și vine îndărăt. 

Luna l-a rugat să nu se ducă că n'are să fie 
bine. 

Dar, ce? — ori întoarce pe omul bătut de dorul 
hain ori apa din drumul ei, şi nu voi să rămâie 
și nu voi, odată cu capul. 

La urmă văzându-l ea îndărătnic, îi spuse să se 
ducă singur. 

Şi a încălecat flăcăul pe calu-i năsdrăvan și s'a 
tot dus când ca vântul când ea gândul, şi a ajuns 
la hotarul împărăției lui tată său. Dar abiă păși 
în ţară şi mai mare jalea şi strângerea de inimă 
îl păli. Pe tot drumul pe unde călcă, numai sate 
pustii şi oase de oameni; iar orașul unde eră sca- 
unul stăpânirii, piatră pe piatră nu sta de ruinat 
și pustiu, nici mâţă nici câne nu se zăriă. 

Ajuns acasă, palatul pustiu, şi ferestrele sparte, 
şi uşile fără uşori. 

Cu inima ghem de o frică neînţeleasă își legă 
calul într'un dos, şi dă să intre, când iată că-i iese 
înainte un vrej de femee cu hainele făşii, cu capul 
cât o căpiţă, cu faţa ca de mort, cu dinţii ca gre- 
bla şi cu ochii adânciţi în fundul capului ca nişte 
stele într'un întuneric, şi cum îl văzu repede îl 
prinse de gât. 

— Vai, frăţiorul meu, săracul frăţiorul meu, de 
mult nu l-am văzut. — Frăţioare, hai în casă, hai 
şi te-i hodini şi ţi-oi dă cevă să ospătezi. 

— Băeatul pricepi cine e ciuma asta, și voi să 
și iea tălpăşița; dar ea: să steă şi să steă, că ea 
bine că l-a văzut, că nu-l mai lasă să plece. 

— Stai, frăţioare, să mă duc în pod, să tai o bu- 
cată de slănină și să ţi fac o friptură. Șezi şi până 
oi veni eu, cântă cu clavirul ista. Și nici una nici 
două ţuşti pe scară sus. 

Flăcăului, nu-i miroseă a bine, când iată că iese 
un şoricel dintr'o gaură. 

— Voinice, fugi, că sora-ta s'a dus în pod să-şi 
ascuţă dinţii cu o raşpă şi vine să te mănânce cum 
ţi-a mâncat părinţii, irăţiorii şi a pustiit împărăţia. 

— Da,la clavir cine cântă, să nu simtă că am fugit. 

— Lasă că sar eu de pe clapă pe clapă ca şi 
cum ar sdrăngăni cine-vă. 

Când se dete, strigoaica, care nu eră alta decât 
ciuma cailor, și negăsind pe frate său, pricepu că 
numai soarecele i-a făcut-o, și după el. Şoricuţul 
pe ici, ciuma după el, șoarecele pe după sobă, ea 

cotrobăeşte să-l prindă, Și, doamne, cum l-ar fi mån- 
cat dacă-i cădeă în mână; căci nu mânease carne 
de luni de zile, şi acum rodeă zidurile; dar şoare- 
cele ţuşti! în borticica lui, şi a lăsat-o cu buzele 
umflate. 

— Ce-i de făcut ? — După frate-său! mâncase ea 
pe părinţi, d'apoi încă pe dânsul, de ce să-l piardă? 

Şi după ce mai dădu odată cu rașpa pe dinţi, 
după el şi fugi. He-hei, unde eră ? Când numai cel 
vede prin nori ca o ciocârlie. 

-- Stăpâne, îi vorbi calul; aud cevâ pe aripele vân- 
tului, aşă ca fâlfâitul unei paseri. 

Când se uită, soră-sa cu pletele în vânt şi cu 
trenţele fâlfâind, venià ca săgeata, când pe pământ 
când pe nori. Și mai mai să-l prindă; noroc că a- 
junse acasă; dar când să deă pe poartă, hop şi 
ciuma îl prinse de mânecă: 

— Frăţioare, da unde te duci? că așă, că pe din- 
colo: au sărit argaţii; ea trăgeă; ei trăgeau și ea 
tot dă. 

— Nu, că-i frăţiorul meu; să mi-l dați. 

— Ţi-l dăm „răspunse luna, însă, mai întâi să 
mergem în judecata soarelui şi de o zice să ţi-l 
dăm, ţi-l dăm. 

Numai aşă s'a liniştit scorpia. 

— Nu ţi-am spus eu mă bărbate să nu te duci că 
nu-i bine ? Vezi, ascultă din zece una a femeii. 

Şi au și pornit la palatul soarelui. Și după multe 
zile de trudă, ajunseră şi-ispuselunaluifrate-său toată 
întâmplarea; iar el de bucurie că a mai văzut-o o- 
dată, n'a mai știut ce să mai facă de bucurie; i-a 
ospătat. Iar pentru ciuma cailor, făcă o groapă mare 
în care trânti buturugi uscate de brad; iar deasu- 
pra puse: crengi subţiri și pământ și puse scau- 
nul judecății pe aproape de groapă, iar scaunul 
pe care stă ciuma îl așeză pe podișul de crengi; 
şi dedesupt a dat foc, dar para de dedesupt și greu- 
tatea de asupra, făcù pe ciumă să se ducă fără 
veste, în pară. Și astfel s'a mântuit lumea de ea. 


+ 
Lumea s'a mântuit de dânsa, dar eu, încă nu, 
povestea. 

Şi a pornit după asta, soarele o nuntă cu flă- 
căul de împărat de s'a dus vestea în toată lumea. 

Toate râurile, isvoarele, s'au jadunat şi toate flo- 
rile; şi păsările din lumea întreagă au cântat cân- 
tece ce până atunci nu cântaseră nici una: şi toate 
de joc le ziceă de jucau cu nepusă în masă toåte li- 
ghionile pământului, de până și puricii băteau din 
pinteni, iar luna eră gătită ca nici odată, aveă o 
roche de cer de primăvară bătut cu stelele cele mai 
alese, iar prin părul ei erau numai raze de soare. 

D'apoi masă ce a fost şi mâncări! că nu știu câte 
luni au petrecut și poate petrec și azi, de wor fi 
murit. 

/. Dragoslav. 


Pagina glumeaţă. 


De ale lui Nastratin Hogea. 


Nastratin Hogea la multe a se gândi nu-i plăcea 
Si cam pătimeă adesea dupa cele ce făcea. 
Odată Cârmuitorul al aceluiași judeţ 

Ac! 'n sat pentru o seară poposind ca un drumeţ 
Și văzând el că sătenii cu mari cu mici alerg 
Care de care mai bune plocoane să-i ducă merg, 
Socoti Nastratin Hogea mai jos a nu se lăsă 

Si ca ce lucru să-i ducă întrebă nevasta sa. 

El zicea gutui să-i ducă; ea, ba smochine.-i zicea 
Și părerea între dânșii unul altui nu-i plăcea. 
Disputându-se ei astfel ca la un minut de ceas, 
Ca să ducă tot smochine nevasta lui l-a rămas. 
Deci din pom cele mai coapte: smochine el culegând 

Si îngrab la Cârmuitorul cu dânsele alergând, 

e uită Cârmuitorul, și ştiindu-l cam bufon: 
Dar tocmai smochine, zise, găsiși să-mi aduci plocon ? 
Și cum sta 'n genunchi cu coșul ca fieştece supus, 
Carmuitorul îndată pe slujbașii săi a pus 
Să ia acele smochine și fie care pe rând 
Să-l lovească ’n cap cu ele toți câte una dând. 
Când lui Nastratin acestea slujitorii o făceă 
El la toată lovitura, bodaproste le zicea. 
După ce striviră toate smochinele ’n capu-i gol, 
Îi zise Carmuitorul: ardică-te de jos, scoal! 
Şi îmi spune adevărul de ce (voiu să știu și eu) 
La fiece lovitură tu ai mulţumit mereu ? 
Răspunse Nastratin Hogea: Sa-ţi spui. Ca un sărac 
Ne având nici o putere vre-un plocon bun să-ţi fac, 
Am sfătuit cu nevasta să-ți aduc niște gutui. 
Ea zicea s'aduc smochine, eu în contra îi stătui; 
Dar în cele de pe urmă de gura ei m'am supus 
Şi aceste puţinele smochine ți le-am adus. 
De acea când în capu-mi smochinele moi simțeam 
De sfătuirea nevestii mulțumirile făceam : 
Că de aduceam ploconul gutui precum ziceam eu, 
Atuncia eră să fie vai de acest cap al meu! 
De aceea este bine ca s'asculți și să înveţi 
Și-o povaţă de-a. femeii din patruzeci de poveți: 
Ca iata eu, cu “ntâmplare, prin povața ce mi-a dat. 
Cu aceste moi smochine scăpai cu capul nespart. 

A. Pann. 


Bibliografie. 


Din biblioteca populară «Socec» a apărut No. 77: Pe coastele J?aliei, 
de Guy de Maupassant, traducere de A. Mândru. 

Preţul 30 bani. 

— Tot din biblioteca «Socec» (Scriitori români) au apărut No. 10—i1 
Descrierea Moldovei, de Dimitrie Cantemir. 

Numâr dublu lei 1,90. 

— No. 12—.3 Poezii populare din toate ţinuturile Românești. 

Număr dublu lei 1,90. 9 

— No. 14—15 Basme din toate ţinuturile româneşti. 

Număr dublu lei 1,90. 

De vânzare la librăria «Socec», Calea Victoriei Bucureşti, ca și la 


toate librăriile din ţară. S 

„STEAUA“ 


Societatea «Steaua» are de scop a lueră pentru 
întinderea învățăturii în popor, prin tipărirea şi 
răspândirea de'scrieri şi publicaţii morale, pa- 
triotice și de folos practic, şi pentru împiedeca- 


de scrieri şi publicaţii imorale, sau cu tendinţe 
contrarii statului și ideii naţionale române. 

Cotizaţia este de cel puţin doi lei pe an, iar pentru învăţători, 
preon rurali şi săteni, de cel puțin un leu pe an. Fie-care mem- 

ru este îndatorat ca, în cəl d'intâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, București. 

Comitetul: Preşedinte, Ioan Kalinderu, Membru al Academiei R39- 
mâne.— Vice-președinte, Sava Somânescu, mare proprietar, fost senator.—- 
Administrator şi casier, Spira C. Haret, Ministru, profesor univer- 
silar. — Secretar, Const, Banu, profesor secundar, fost inspector şco- 
lar. — Membrii: Petre Gârboviceanu, Administrator al Casei Sf- 
Biserici Autocefale Ortodoze Române, profesor la Seminarul Central 
şi director al Şc. Normale a Societății pentru învățătura poporului 
român; |. Dimitrescu Procopie, senator, fost Primar al Capitalei; M. 
Vlădescu, fost Ministru, profesor universitar; Cristu S. Negoescu, fost ad- 
ministrator al Casei Șeoalelor, profesor secundar; Pompiliu Eliade, pro- 
fesor universitar.— Cenzori, Const. Alimåneşteanu, inginer de mine; Preotul 
econom Const. lonescu, profesor secundar; Const. Alexandrescu, institutor. 


Membri înscriși şi cotizațiuni plătite (urmare). 


. Gh. Niculescu, învăţ. (Brâdiceni-Gorj), 1 leu; Gr. Tabacu, învăţ. (Pe: 
ştişani), 1 leu; 1. Petrescu (Arcani), 1 leu; Dr. R. Coiculescu (Arcani), 
1 leu; Preotu Grigore Aposteanu (Runcu), 1 leu; V.Gh. Lepădatu (Run- 
cu), 1 leu; I. Dobriceanu (Dobriţa), 1 leu; I. Cernaianu (Parau V.), 1 
leu; Const, Arjoca (Racoți p. 11), 1 leu; N. Cernăianu (Calceşiti), 1 leu; 
I. D. Garcu (Godineşti), 1 leu; G. Z. Rovinaru (Roşia-diu, Gorj), 1 leu; 
Dr. Const. Galin (Galaţi), 2 lei; I. C. Bohociu (Galaţi), 2 lei; ©. D. Teo: 
dorescu (Galaţi), 2 lei; Niculae Abramescu (Galaţi), 2 lei; Dimitrie V. 
Dacian (Galaţi), 2 lei; Iosif Vasilescu (Galaţi), 2 lei; Jon Mazăre (Galaţi), 
2 lei, Iacob I. Florea (Galaţi), 2 lei; V. Surdu (Galaţi), 2 lei; Gr. Guţu 
(Galaţi), 2 lei; Gr. Forţu (Galaţi), 2 lei; G. Arămescu (Galaţi), 2 lei; T. A. 
Bădărău (Galaţi), 2 lei; A. Frăţilă (Galaţi), 2 lei; Gh. Misirliu (Galaţi), 
2 lei; N. Pivniceru (Galaţi), 2? lei; U. Chousserie (Galaţi), 2 lei; D. Dan 
D. Velichi S. (Galaţi), 2 lei; Vladicalo Chiriac (Galaţi), 2 lei; I. Călciu- 
rescu (Galaţi), 2 lei; I. Coltofeanu (Galaţi), 2 lei; S. Rainu (Galaţi), 1 leu; 
P. D. Petrovici (Galaţi), 2 lei; George D. Neştianu (Bârlad), 3 lei; Eug. 
Bulbuc (Bârlad), 2 lei; Gr. Negură (Bârlad), 2 lei; I. Chiriceanu (Bârlad), 
2 lei; V. Gheţu (Bârlad), 2 lei; I. Ştefănescu (Bârlad), 2 lei; D. Vasiliu- 
Bacău (Bârlad), 2 lei; V. Simionov (Bârlad), 2 lei; Råd. I. Antonovici 
(Bârlad), 2 lei; D. Holban (Bârlad), 2 lei; Gh. Alexandrescu (Bârlad), 2 
lei; N. D. Neştianu (Bârlad), 2 lei; S. G. Drăgânescu (Bârlad), 2 lei; Z. 
Popovici (Bârlad), 2 lei; Şt. Popescu (Ceacu-lalomiţa), 2 lei; Elena Şt. 
Popescu, invăţ. (Ialomiţa), 1 leu; Chiriac Chiriacescu, învăţ: (Ialomiţa), 
1 leu; Bălaşa Clonaru, învăţ. (Bordușani), 1 leu. 

Numărul membrilor înscrişi în cursul anului 1909 este de 801, iar 
veniturile societăţii, tot în acest timp, sunt de 4.893 lei. 


(va urma in No. viitor). 


www.dacoromanicd.ro 


„VICTORIA“ 


Societate anonimă de asigurări generale și reasigurări 
IN BUCUREŞTI 


= Direcţiunea Generală: 10, Strada Doamnei 10 — 
D———— 


CAPITAL STATUTAR LEI 5.000.000 
INTAIA EMISIUNE LEI 1.000.000 


Da) 


SOCIETATEA ASIGURĂ: 
a) contra pagubelor cauzate de Incendiu şi Explozie, precum şi în contra Tempestei şi Ciclonului; 
b) asigurări asupra Vieţei şi Rentei viagere; 
c) contra pagubelor de Transport maritim, fluvial şi terestru ; 
d) contra pagubelor cauzate de Grindină la cereale şi vii; 
e) contra accidentelor corporale şi a consecințelor răspunderei civile ; 
f) contra pagubelor provenite din Mortalitatea vitelor; 
g) contra spargerii oglinzilor, geamurilor şi firmelor de cristal, ete. 


Societatea <VIOTORIA» asigură în mod gratuit clădirile in construcţiune până la punerea acoperişului, lar in- 
formaţiuni mai detaliate a se cere Direcţiunii societăţii. 


Reprezentanţa generaiă—Bucureşti, str. Karagheorghevici, 3. 2 


Inst, de Arte Qratice „CAROL GOBL" S-r 1. St, Rasidescu, 


Ca.TO 


WWW. 


